title: A BIZOTTSÁG (EU) .../... VÉGREHAJTÁSI RENDELETE a közúti műszaki ellenőrzés során azonosított, súlyos vagy veszélyes hiányosságokkal rendelkező haszongépjárművekről történő értesítési eljárások részletes szabályairól

text:
               A BIZOTTSÁG (EU) .../... VÉGREHAJTÁSI RENDELETE

               (2017.11.29.)

               a közúti műszaki ellenőrzés során azonosított, súlyos vagy veszélyes hiányosságokkal rendelkező haszongépjárművekről történő értesítési eljárások részletes szabályairól

               (EGT-vonatkozású szöveg)

               AZ EURÓPAI BIZOTTSÁG,

               tekintettel az Európai Unió működéséről szóló szerződésre,

               tekintettel az Unió területén közlekedő haszonjárművek közlekedésre való alkalmasságának közúti műszaki ellenőrzéséről és a 2000/30/EK irányelv hatályon kívül helyezéséről szóló, 2014. április 3-i 2014/47/EU európai parlamenti és tanácsi irányelvre
                  1
               , és különösen annak 18. cikke (1) bekezdésére,

               mivel:

               (1)A 2014/47/EU irányelv 18. cikkének (1) bekezdése szerint azokban az esetekben, amikor súlyos vagy veszélyes hiányosságokat találnak egy nem az ellenőrzés helye szerinti tagállamban nyilvántartott járművön, a kapcsolattartó értesíti a járművet nyilvántartó tagállam kapcsolattartóját az ellenőrzés eredményeiről. Az értesítésnek ki kell terjednie azon közúti ellenőrzési jegyzőkönyvnek az irányelv IV. mellékletében meghatározott elemeire, amelyet az ellenőrnek a 2014/47/EU irányelv 16. cikkének (2) bekezdése szerint a részletes ellenőrzés befejezése után kell elkészítenie.

               (2)A nemzeti kapcsolattartók közötti kommunikáció megkönnyítése érdekében a Bizottságnak részletes szabályokat kell elfogadnia az értesítési eljárás végrehajtására vonatkozóan.

               (3)A 2014/47/EU irányelv 18. cikkének (1) bekezdésének megfelelően az értesítést lehetőség szerint az 1071/2009/EK európai parlamenti és tanácsi rendelet
                  2
                16. cikkében említett nemzeti elektronikus nyilvántartáson keresztül kell továbbítani.

               (4)Az 1071/2009/EK rendelet 16. cikkének (2) bekezdése meghatározza a nemzeti elektronikus nyilvántartások kötelező minimális tartalmát. A közúti ellenőrzési jegyzőkönyvnek a 2014/47/EU irányelv IV. mellékletében meghatározott elemei azonban nem képezik e kötelező minimális tartalom részét.

               (5)Az 1071/2009/EK rendelet 16. cikkének (5) bekezdése előírja, hogy a nemzeti elektronikus nyilvántartásokat össze kell kapcsolni.

               (6)Az 1071/2009/EK rendelet 16. cikke (2) bekezdésének korlátozott hatálya és a közúti fuvarozási vállalkozások európai nyilvántartásának (ERRU) ebből eredő korlátozott hatálya miatt a 2014/47/EU irányelv 18. cikkének (1) bekezdésében előírt értesítés nem továbbítható az említett nyilvántartási rendszert használó nemzeti elektronikus nyilvántartáson keresztül.

               (7)A szükségtelen adminisztratív terhek és költségek elkerülése érdekében azonban az ERRU felépítését fel kell használni a 2014/47/EU irányelv 18. cikkének (1) bekezdésében előírt értesítések üzenetküldő rendszerének kifejlesztéséhez.

               (8)Az ERRU-n keresztül történő összekapcsolásra vonatkozó közös szabályokat az 1213/2010/EU bizottsági rendelet
                  3
                állapítja meg.

               (9)Az (EU) 2016/480 bizottsági végrehajtási rendelet
                  4
                jelentős módosításokat fog bevezetni az ERRU általános funkciói tekintetében, és 2019. január 30-ától az 1213/2010/EU bizottsági rendelet helyébe lép. A közúti műszaki ellenőrzésekről (RSI) szóló értesítések küldésére használt rendszer az ERRU általános funkcióira fog épülni.

               (10)Az adminisztratív terhek és eljárások korlátozása, valamint a koherencia biztosítása érdekében ezért szükséges, hogy a közúti műszaki ellenőrzéseket követő értesítésekhez használt üzenetküldő rendszer 2019. január 30-tól szintén alkalmazandóvá váljon.

               (11)A személyes adatok 2014/47/EU irányelv szerinti feldolgozása során alkalmazni kell a személyes adatok védelemére vonatkozó – különösen a 95/46/EK európai parlamenti és tanácsi irányelvben
                  5
                meghatározott –rendelkezéseket. A tagállamoknak mindenekelőtt megfelelő biztonsági intézkedéseket kell foganatosítaniuk a személyes adatokkal való visszaélés megelőzése érdekében.

               (12)A személyes adatok 2014/47/EU irányelv szerinti feldolgozása során adott esetben alkalmazni kell a személyes adatok védelemére vonatkozó, a 45/2001/EK európai parlamenti és tanácsi rendeletben
                  6
                meghatározott rendelkezéseket is.

               (13)Az e rendeletben előírt intézkedések a 2014/45/EU irányelv
                  7
                19. cikkének (1) bekezdése által létrehozott bizottság véleményével összhangban kerülnek elfogadásra,

               ELFOGADTA EZT A RENDELETET:

               1. cikk
                  Tárgy

               Ez a rendelet megállapítja a súlyos vagy veszélyes hiányosságokkal rendelkező haszongépjárművek közúti műszaki ellenőrzésének (RSI) eredményeiről a 3. cikkben említett RSI-rendszeren keresztül történő értesítésre alkalmazandó szabályokat.

               2. cikk
                  Fogalommeghatározások

               Az (EU) 2016/480 rendelet fogalommeghatározásain túlmenően e rendelet alkalmazásában:

               1.„RSI-üzenet”: a 2014/47/EU irányelv 10. cikkének (3) bekezdésében említett részletesebb közúti ellenőrzést követően az RSI-rendszeren vagy más biztonságos hálózaton keresztül strukturált formában küldött értesítő üzenet az e rendelet mellékletében foglaltak szerint.

               2.„Részletesebb RSI-jegyzőkönyv”: egy, a 2014/47/EU irányelv 16. cikkének (2) bekezdésében említett részletesebb közúti ellenőrzést követően kibocsátott dokumentum.

               3.„A járművet nyilvántartó tagállam”: az a tagállam, ahol a járművet nyilvántartásba vették, vagy – abban az esetben, ha a jármű nyilvántartásba vétele nem a nemzeti jogszabályok alapján történt – ahol forgalomba helyezték.

               3. cikk
                  Az RSI-rendszer

               (1)A Bizottság az (EU) 2016/480 rendeletnek megfelelően üzenetküldő rendszert (RSI-rendszer) hoz létre, felhasználva a közúti fuvarozási vállalkozások európai nyilvántartása üzenetküldő rendszerének felépítését. Az RSI-rendszer a 2014/47/EU irányelv 18. cikkének (1) bekezdésében meghatározott értesítési kötelezettség teljesítését hivatott megkönnyíteni.

               (2)Az RSI-rendszernek meg kell felelnie az (EU) 2016/480 rendelet I. mellékletében, III. mellékletének 1. és 2. pontjában, V., VI. és VII. mellékletében, valamint e rendelet mellékletében meghatározott műszaki előírásoknak.

               4. cikk
                  Értesítés

               (1)A közúti műszaki ellenőrzést végző tagállam kapcsolattartója haladéktalanul értesíti az ellenőrzés eredményeiről a járművet nyilvántartó szerinti tagállamot.

               (2)A közúti műszaki ellenőrzést végző tagállam az RSI-rendszer alkalmazásával értesíti a járművet nyilvántartó tagállamot a mellékletben meghatározott eljárásoknak és műszaki követelményeknek megfelelően.

               5. cikk
                  Hatálybalépés és alkalmazás

               Ez a rendelet az Európai Unió Hivatalos Lapjában való kihirdetését követő huszadik napon lép hatályba.

               Ezt a rendeletet 2020. június 30-tól kell alkalmazni.

               Az 4. cikk (1) bekezdését azonban 2018. május 20-tól kell alkalmazni.

               Ez a rendelet teljes egészében kötelező és közvetlenül alkalmazandó valamennyi tagállamban.

               Kelt Brüsszelben, -án/-én. 2017.11.29.

                     a Bizottság részéről

                     elnök
                     Jean-Claude JUNCKER

                     (1)

                        HL L 127., 2014.4.29., 134. o.

                     (2)

                        Az Európai Parlament és a Tanács 1071/2009/EK rendelete (2009. október 21.) a közúti fuvarozói szakma gyakorlására vonatkozó feltételek közös szabályainak megállapításáról és a 96/26/EK tanácsi irányelv hatályon kívül helyezéséről (HL L 300., 2009.11.14., 51. o.).

                     (3)

                        A Bizottság 1213/2010/EU rendelete (2010. december 16.) a közúti fuvarozó vállalkozásokról vezetett országos elektronikus nyilvántartások összekapcsolására vonatkozó közös szabályok megállapításáról (HL L 335., 2010.12.18., 21. o.).

                     (4)

                        A Bizottság (EU) 2016/480 végrehajtási rendelete (2016. április 1.) a közúti fuvarozó vállalkozásokról vezetett nemzeti elektronikus nyilvántartások összekapcsolására vonatkozó közös szabályok megállapításáról és az 1213/2010/EU rendelet hatályon kívül helyezéséről (HL L 87., 2016.4.2., 4. o.).

                     (5)

                        Az Európai Parlament és a Tanács 95/46/EK irányelve (1995. október 24.) a személyes adatok feldolgozása vonatkozásában az egyének védelméről és az ilyen adatok szabad áramlásáról (HL L 281., 1995.11.23., 31. o.).

                     (6)

                        Az Európai Parlament és a Tanács 45/2001/EK rendelete (2000. december 18.) a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról (HL L 8., 2001.1.12., 1. o.).

                     (7)

                        Az Európai Parlament és a Tanács 2014/45/EU irányelve (2014. április 3.) a gépjárművek és pótkocsijaik időszakos műszaki vizsgálatáról és a 2009/40/EK irányelv hatályon kívül helyezéséről (HL L 127., 2014.4.29., 51. o.).

    ---documentbreak---

               MELLÉKLET

               Az XML üzenetek tartalmára vonatkozó minimumkövetelmények

               1.Fejrész

               A rendszerrel váltott valamennyi XML-üzenetnek azonos fejrésszel kell rendelkeznie a feladó, a címzett, a kiküldés dátuma és időpontja, valamint néhány technikai információ azonosítására.

                        „Common Header” (közös fejrész)

                        Kötelező

                        „Version” (verzió)

                        Az XML-előírások hivatalos verzióját az üzenetek XML sémaleíró nyelv file-jában (XSD) meghatározott névjelzésben és az XML üzenetek Fejrész elemének version attribútumában kell megadni. A verziószámot („n.m”) az XSD minden új verziójában rögzített értékként kell meghatározni.

                        Igen

                        „Test Identifier” (tesztazonosító)

                        Választható azonosító teszteléshez. A teszt kezdeményezőjének kell beírnia az azonosítót, és a munkafolyamat valamennyi résztvevőjének ugyanazt az azonosítót kell továbbítania/visszaküldenie. Az éles rendszerben figyelmen kívül kell hagyni, és nem kell használni, még ha meg is van adva.

                        Nem

                        „Technical Identifier” (technikai azonosító)

                        Olyan univerzális egyedi azonosító (UUID), amely minden egyes üzenetet egyedileg azonosít. A küldő generálja az univerzális egyedi azonosítót, és írja be ezt az attribútumot. Az éles rendszerben ez az adat nem kerül felhasználásra.

                        Igen

                        „Workflow Identifier” (munkafolyamat-azonosító)

                        A munkafolyamat-azonosító egy univerzális egyedi azonosító (UUID), amelyet a megkereső tagállamnak kell generálnia. Ezt követően a munkafolyamathoz tartozó összes üzenetben ezt az azonosítót kell használni.

                        Igen

                        „Sent At” (küldés ideje)

                        Az üzenet elküldésének időpontja az egyeztetett világidő (UTC) formátumában.

                        Igen

                        „Timeout” (időtúllépés)

                        Ez egy választható dátum- és időpont-attribútum (UTC-formátumban). Ezt az értéket csak a központi platform adja meg továbbított megkeresések esetében. Arról tájékoztatja a megkeresett tagállamot, hogy a megkeresés során mikor következik be időtúllépés. Ez az érték választható, így valamennyi üzenettípus esetében ugyanaz a fejrész-definíció alkalmazható függetlenül attól, hogy a „Timeout” attribútum előírás-e, vagy sem.

                        NEM KELL HASZNÁLNI, mivel csak értesítéseket küldenek, nem várható válasz.

                        Nem

                        „From” (feladó)

                        Az üzenetet küldő tagállam ISO 3166-1 Alpha 2 szerinti kódja vagy „EU” (az „EU” a közös platformról küldött hibaüzenetek esetében használatos).

                        Igen

                        „To” (címzett)

                        Annak a tagállamnak az ISO 3166-1 Alpha 2 szerinti kódja, amelynek az üzenetet címezték, vagy „EU” (az „EU” a közös platformra küldött hibaüzenetek esetében használatos).

                        Igen

               2.Részletesebb jelentés

               A részletesebb közúti műszaki ellenőrzés eredményének közlése esetén az RSI-üzenet és az automatikusan küldött nyugtázó üzenet a következőképpen épül fel.

               Az értesítés megkönnyítése érdekében a IV. mellékletben meghatározott ellenőrzőlistát, a mulasztás okait és a 2014/47/EU irányelv II. mellékletében meghatározott hiányosságok értékelését az RSI-üzenetben nem kötelező tartalomként kell feltüntetni.

               Az RSI-üzenetet az ellenőrzés helye szerinti tagállam minden esetben megküldi a járművet nyilvántartó tagállamnak. Az RSI üzenet fogadását nem lehet megtagadni.

               A nyugtázó üzenet az értesítő üzenet fogadásának elismerésére szolgál.

                        Az RSI értesítési kérelem

                        Kötelező

                        „Business Case Identifier” (ügyazonosító)

                        Olyan sorszám vagy hivatkozási szám, amely az ügyeket egyedileg azonosítja.

                        Az ügyazonosítót fel lehet használni arra az esetre, ha egy üzenet több munkafolyamatát használják ugyanazon ügy kezelésére, például az első, majd a későbbiekben egy részletesebb értesítés küldésekor, mindkét esetben ugyanazon ügyre vonatkozóan.

                        (Szöveg)

                        Igen

                        „Sending Authority” (küldő hatóság)

                        Az RSI-üzenetet küldő illetékes hatóság

                        (Szöveg)

                        Igen

                        „RSI Details” (RSI-adatok)

                        Igen

                        „RSI Identifier” (RSI-azonosító)

                        Az RSI egyedi azonosítója az ellenőrzés helye szerinti tagállamban.

                        Elősegíti a kommunikációt, és lehetővé teszi a járművet nyilvántartó tagállam számára, hogy további információkat kérjen az ellenőrzés helye szerinti tagállamtól, amely azt az azonosítót az adatbázisban való kereséshez használhatja.

                        (Szöveg)

                        Nem

                        „Location” (helyszín)

                        Az a hely, ahol az RSI történt. Pontos koordinátákkal, településsel, várossal stb.

                        (Szöveg)

                        Igen

                        „Date/Time” (dátum/időpont)

                        Az RSI dátuma az ISO 8601 UTC formátumban (YYYY-MM-DDThh:mm:ssZ)

                        Igen

                        „Inspector” (ellenőr)

                        Annak a tisztviselőnek, ellenőrnek vagy hatóságnak a neve, aki az RSI-t végezte.

                        (Szöveg)

                        Igen

                        „Vehicle Details” (a jármű adatai)

                        Igen

                        „Category” (kategória)

                        Jármű-kategória:

                        N2 (3,5 és 12 t között)

                        N3 (12 t felett)

                        O3 (3,5 és 12 t között)

                        O4 (10 t felett)

                        M2 (> 9 ülés, legfeljebb 5 t)

                        M3 (> 9 ülés 5 t felett)

                        T5

                        T1b,

                        T2b,

                        T3b,

                        T4.1b,

                        T4.2b

                        T4.3b

                        Egyéb jármű-kategória:

                        (Választható lista, csak egy tétel választandó)

                        Igen

                        „Other category” (egyéb kategória)

                        Adja meg az egyéb kategóriát:

                        M1, N1, O1, O2, T1a, T2a, T3a, T4a, T4.1a, T4.2a, T4.3a, C, R1a, R1b, R2a, R2b, R3a, R3b, R4a, R4b, S1a, S1b, S2a, S2b, L1e, L2e, L3e, L4e, L5e, L6e, L7e

                        (Választható lista, csak egy tétel választandó, csak az „Other” választása estén, de nem kötelező)

                        Nem

                        „Registration” (nyilvántartásba vétel)

                        A jármű nyilvántartási száma.

                         (Szöveg)

                        Igen

                        „VIN” (jármű-azonosító szám)

                        A jármű jármű-azonosító száma.

                        (Szöveg)

                        Igen

                        „Odometer” (kilométer-számláló)

                        A jármű kilométer-számláló állása az RSI idején.

                        FONTOS: Ha a jármű kilométer-számlálóval van ellátva, akkor ezt a mezőt ki kell tölteni, egyébként „0”.

                        (Szám)

                        Igen

                        „Transport Undertaking/Holder Details” (a fuvarozási vállalkozás/jogosult adatai)

                        Igen (vagy a vállalkozás vagy a jogosult tölti ki)

                        „Transport Undertaking” (fuvarozási vállalkozás)

                        Igen (csak ha van ilyen)

                        „Undertaking Name” (a vállalkozás neve)

                        A fuvarozási vállalkozás neve.

                        (Szöveg)

                        Igen

                        „Undertaking Address” (a vállalkozás címe)

                        A fuvarozási vállalkozás címe (cím, irányítószám, település, ország).

                        (Szöveg)

                        Igen

                        „Undertaking Community Licence” (a vállalkozás közösségi engedélye)

                        A közösségi engedély száma (az1072/2009/EK és az 1073/2009/EK rendelet szerint)

                        FONTOS: Amennyiben a közösségi engedély ismeretes, ezt a részt ki kell tölteni.

                         (Szöveg)

                        Igen

                        Jogosult (amennyiben nem vállalkozás)

                        Igen (csak jogosult esetében)

                        Vállalat

                        Igen (csak akkor, ha a jogosult vállalkozás)

                        „Name” (név)

                        A jogosult vállalkozás neve.

                        (Szöveg)

                        Igen

                        „Address” (cím)

                        A jogosult vállalkozás címe (cím, irányítószám, város, ország).

                        (Szöveg)

                        Igen

                        „Natural person” (természetes személy)

                        Igen (csak akkor, ha a jogosult természetes személy)

                        „Family Name” (családnév)

                        A jogosult családneve.

                        (Szöveg)

                        Igen

                        „First Name” (utónév)

                        A jogosult utóneve(i).

                        (Szöveg)

                        Igen

                        „Address” (cím)

                        A jogosult címe (cím, irányítószám, város, ország).

                        (Szöveg)

                        Igen

                        „Registration certificate” (forgalmi engedély)

                        A forgalmi engedély száma:

                        Nem

                        „Driver Details” (a járművezető adatai)

                        Igen

                        „Family Name” (családnév)

                        A járművezető családneve.

                        (Szöveg)

                        Igen

                        „First Name” (utónév)

                        A járművezető utóneve(i).

                        (Szöveg)

                        Igen

                        „Driving Licence” (vezetői engedély)

                        A járművezető jogosítványának száma. Amennyiben lehetséges, az azonosítás megkönnyítése érdekében.

                        (Szöveg)

                        Nem

                        „Driving Licence country” (a vezetői engedélyt kibocsátó ország)

                        Az az ország, ahol a vezetői engedélyt az ISO 3166-1 alpha-2 kétbetűs kóddal kibocsátották.

                        Nem

                        „Checked item” (ellenőrzött tétel)

                        (ezt a szakaszt minden egyes ellenőrzött tétel esetében meg kell ismételni; az RSI-üzenetek esetében kötelező, és legalább egy tételt ellenőrzött tételként kell megjelölni)

                        Igen

                        „Item” (tétel)

                        A 2014/47/EU irányelv IV. mellékletének ellenőrzőlistájában meghatározott tételek.

                        Egy tétel kiválasztása azt jelenti, hogy a tételt ellenőrizték.

                        Az ellenőrzőlista tételei:

                        (0)Azonosító adatok

                        (1)Fékberendezés

                        (2)Kormányberendezés

                        (3)Láthatóság

                        (4)Világítóberendezések és elektromos rendszer

                        (5)Tengelyek, kerekek, gumiabroncsok, felfüggesztés

                        (6)Alváz és az alvázra erősített részek

                        (7)Egyéb berendezések, ezen belül menetíró készülék és sebességkorlátozó készülék

                        (8)Környezetterhelés, ezen belül kibocsátások és tüzelőanyag- és/vagy olajszivárgás

                        (9)Kiegészítő vizsgálatok az M2 és M3 kategóriájú járművek esetében

                        (10)Rakományrögzítés

                        (Választható lista, csak egy tétel választandó)

                        Igen

                        „Failed?” Nem felelt meg?

                        Az ellenőrzés eredménye valamennyi Checked item (ellenőrzött tétel) esetében (Megfelelt/nem felelt meg) Ha nem felelt meg, akkor igaz.

                        (Igaz/Nem igaz)

                        Igen

                        „Checked item detail” (az ellenőrzött tétel részletei)

                        (Amennyiben az eredmény az, hogy „nem felelt meg”, ezt a szakaszt valamennyi ellenőrzött tétel esetében meg kell ismételni az összes észlelt hiányosság tekintetében)

                        Nem (csak akkor, ha az eredmény az, hogy „nem felelt meg”, további részletek feltüntetése azonban nem kötelező)

                        „Reason for failure” (a hiba oka)

                        A Checked item = Failed (az ellenőrzött tétel nem felelt meg) valamennyi esetében a hiányosság részleteit a 2014/47/EU irányelv II. mellékletében meghatározottak szerint kell megadni.

                        Az ellenőrzőlista tételei:

                        0.1.a A JÁRMŰ AZONOSÍTÓ ADATAI > Rendszámtáblák (amennyiben a követelmények szükségessé teszik) > A rendszámtábla (rendszámtáblák) hiányzik (hiányoznak) vagy olyan gyengén van(nak) rögzítve, hogy leeshet(nek).

                        1.1.1.a Fékberendezés > Műszaki állapot és üzemképesség > Üzemi fékpedál/fékkar tengelye > Túl szoros a tengely.

                        6.2.5.a.1 ALVÁZ ÉS AZ ALVÁZRA ERŐSÍTETT RÉSZEK > Vezetőfülke és karosszéria > Vezetőülés > Hibás szerkezetű ülés.

                        Stb.

                        (Választható lista, csak egy tétel választandó, ha több hiányosság van, ezt az alszakaszt egyenként meg kell ismételni)

                        A hiányosság értékelését nem adják meg, ismeretes a 2014/47/EU irányelv II. melléklete értelmében.

                        FONTOS: Az II. mellékletben a hiba bizonyos okait nem kell számozni, azaz a 6.2.5. számnál két lehetőség van: a rendszerben az 1-es, illetve a 2-es szám feltüntetésével jelezzük, hogy melyikre utalunk.

                        Igen

                        „Rectified?” (elhárították?)

                        A hibát az ellenőrzés helye szerinti tagállamban elhárították? Igaz = Igen

                        (Igaz/Nem igaz)

                        Nem

                        „Result of inspection” (a felülvizsgálat eredménye)

                        Igen

                        „Result of inspection” (a felülvizsgálat eredménye)

                        Az RSI eredménye (Megfelelt/Nem felelt meg): Igaz, amennyiben megfelelt

                        (Igaz/Nem igaz)

                        Igen

                        „Prohibition or Restriction” (tiltás vagy korlátozás)

                        A veszélyes hiányosságokkal rendelkező jármű használatának tilalma vagy korlátozása.

                        (Igaz/Nem igaz)

                        Igen

                        „PTI Requested?” (időszakos műszaki felülvizsgálat szükséges?)

                        Az ellenőrzés helye szerinti tagállam rendszeres műszaki vizsgálatot kér a járművet nyilvántartó tagállamtól? Igaz = Igen

                        (Igaz/Nem igaz)

                        Igen

                        „RSI Notification Acknowledgement” (az RSI- értesítés nyugtázása)

                        (Automatikusan továbbküldve)

                        Kötelező

                        „Status Code” (státuszkód)

                        A nyugtázás státuszkódja

                        (Választható lista, csak egy tétel választandó)

                        Igen

                        „Status Message” (a státuszra vonatkozó üzenet)

                        A státuszkódhoz fűzött további megjegyzések.

                        (Szöveg)

                        Nem


title: A BIZOTTSÁG (EU) .../... VÉGREHAJTÁSI RENDELETE az Uniós Vámkódex értelmében történő információcserét és információtárolást szolgáló elektronikus rendszerek kifejlesztésének, fenntartásának és alkalmazásának technikai szabályairól

text:
               A BIZOTTSÁG (EU) .../... VÉGREHAJTÁSI RENDELETE

               (2017.11.14.)

               az Uniós Vámkódex értelmében történő információcserét és információtárolást szolgáló elektronikus rendszerek kifejlesztésének, fenntartásának és alkalmazásának technikai szabályairól

               AZ EURÓPAI BIZOTTSÁG,

               tekintettel az Európai Unió működéséről szóló szerződésre,

               tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre
                  1
                és különösen annak 8. cikke (1) bekezdésének b) pontjára és 17. cikkére,

               mivel:

               (1)A 952/2013/EU rendelet (a továbbiakban: Vámkódex) 6. cikkének (1) bekezdése előírja, hogy a vámhatóságok között, illetve a gazdálkodók és a vámhatóságok között zajló, vámjogszabályok által megkövetelt minden információcserének – például árunyilatkozatok, kérelmek vagy határozatok cseréjének – és az ilyen adatok tárolásának elektronikus adatfeldolgozási eljárás igénybevételével kell történnie.

               (2)A Bizottság (EU) 2016/578 végrehajtási határozata
                  2
                létrehozza a Vámkódex alkalmazásához szükséges, az említett végrehajtási határozat mellékletének II. szakaszában felsorolt projektek révén kifejlesztendő elektronikus rendszerek megvalósítására vonatkozó munkaprogramot.

               (3)Indokolt meghatározni az elektronikus rendszerek működésének lényeges technikai szabályait, ezen belül a fejlesztésre, a tesztelésre és a telepítésre, valamint az elektronikus rendszerek karbantartására és módosítására vonatkozó rendelkezéseket. További intézkedéseket indokolt meghatározni az adatvédelemre, az adatok naprakésszé tételére, az adatkezelés korlátozására, valamint a rendszerek tulajdonlására és biztonságára vonatkozóan.

               (4)Az Unió, a tagállamok és a gazdálkodók jogainak és érdekeinek védelme érdekében fontos meghatározni az eljárási szabályokat és az elektronikus rendszerek átmeneti működési zavara esetén alkalmazandó alternatív megoldásokat.

               (5)Az (EU) 2016/578 végrehajtási határozatban említett „Uniós Vámkódex – Vámhatósági határozatok” projekt keretében kidolgozott rendszer célja az, hogy kizárólag elektronikus adatkezelési eljárások alkalmazásával az Európai Unió egészében összehangolja a vámhatósági határozat iránti kérelemre, a határozathozatalra és a határozatok kezelésére vonatkozó folyamatokat. Ezért meg kell határozni az elektronikus rendszerre vonatkozó szabályokat. A rendszer alkalmazási körét a rendszer alkalmazásával kérvényezendő, meghozandó és kezelendő vámhatósági határozatok alapján kell meghatározni. Részletes szabályokat kell meghatározni a rendszer közös összetevőire (a gazdasági szereplőknek szóló uniós portálra, a vámhatósági határozatokat kezelő központi rendszerre és az ügyfélreferencia-szolgáltatásra), valamint a nemzeti összetevőkre (a gazdasági szereplőknek szóló nemzeti portálra és a vámhatósági határozatokat kezelő nemzeti rendszerre) vonatkozóan azok funkcióinak és kapcsolódási pontjainak meghatározásával.

               (6)Továbbá szabályokat kell bevezetni az engedélyekkel kapcsolatos olyan adatokkal kapcsolatban, amelyeket már meglévő elektronikus rendszerekben – például a menetrend szerinti tengeri árufuvarozó járatok rendszerében (RSS) és a nemzeti rendszerekben – tárolnak, és amelyeket át kell migrálni a vámhatósági határozatok rendszerébe.

               (7)Az (EU) 2016/578 végrehajtási határozatban említett „A gazdasági szereplők közvetlen hozzáférése az európai információs rendszerekhez (felhasználók egységes kezelése és digitális aláírás)” projekt keretében kifejlesztett egységes felhasználókezelési és digitális aláírási rendszer feladata a gazdálkodókra és más felhasználókra vonatkozó hitelesítési és hozzáférés-hitelesítési eljárás kezelése. Részletes szabályokat kell meghatározni a rendszer alkalmazási körére és jellemzőire vonatkozóan a rendszer különböző összetevőinek (közös és nemzeti összetevők), valamint azok funkcióinak és kapcsolódási pontjainak meghatározásával. Ugyanakkor a „digitális aláírás” funkció még nem áll rendelkezésre az egységes felhasználókezelési és digitális aláírási rendszerben. Ezért e funkció tekintetében e rendelet nem állapíthat meg részletes szabályokat.

               (8)Ez a rendelet tiszteletben tartja az alapvető jogokat, és betartja az Európai Unió Alapjogi Chartája által megállapított alapelveket, különösképpen a személyes adatok védelméhez való jogot. Amennyiben a vámjogszabályok alkalmazása érdekében személyes adatok elektronikus rendszerekben történő kezelésére van szükség, azt az (EU) 2016/679 európai parlamenti és tanácsi rendeletnek
                  3
               , valamint a 45/2001/EU európai parlamenti és tanácsi rendeletnek
                  4
                megfelelően kell végezni. A gazdálkodók és a gazdálkodónak nem minősülő személyek elektronikus rendszerek által kezelt személyes adatai az (EU) 2015/2446 felhatalmazáson alapuló bizottsági rendelet
                  5
                A. mellékletében (3. csoport: Felek) és 12-01. mellékletében meghatározott adatokra korlátozódnak.

               (9)Az e végrehajtási rendeletben előírt intézkedések összhangban vannak a Vámkódexbizottság véleményével,

               ELFOGADTA EZT A RENDELETET:

               I. fejezet

               Általános rendelkezések

               1. cikk

               Hatály

               Ezt a rendeletet a következő elektronikus rendszerekre kell alkalmazni:

               a)
                     a vámhatósági határozatok (EU) 2016/578 végrehajtási határozat mellékletében említett „Uniós Vámkódex – Vámhatósági határozatok” projekt keretében kifejlesztett rendszere;

               b)
                     az (EU) 2016/578 végrehajtási határozat mellékletében említett „A gazdasági szereplők közvetlen hozzáférése az európai információs rendszerekhez (felhasználók egységes kezelése és digitális aláírás)” projekt keretében kifejlesztett egységes felhasználókezelési és digitális aláírási rendszer.

               2. cikk

               Fogalommeghatározások

               E rendelet alkalmazásában:

               1.
                     „közös összetevő”: az elektronikus rendszerek uniós szinten kialakított, valamennyi tagállam számára elérhető összetevője;

               2.
                     „nemzeti összetevő”: az elektronikus rendszerek nemzeti szinten kialakított összetevője, amely az azt létrehozó tagállamban érhető el.

               3. cikk

               Az elektronikus rendszerek kapcsolattartó pontjai

               A Bizottság és a tagállamok minden egyes elektronikus rendszer esetében kapcsolattartó pontot jelölnek ki a szóban forgó elektronikus rendszerek összehangolt fejlesztését, üzemeltetését és karbantartását szolgáló információcsere céljából. E kapcsolattartó pontok adatait közlik egymással.

               A Bizottság és a tagállamok haladéktalanul tájékoztatják egymást a kapcsolattartó pontok adataiban bekövetkező változásokról.

               II. fejezet

               Vámhatósági határozatok rendszere

               4. cikk

               A vámhatósági határozatok rendszerének tárgya és felépítése

               (1)
                     A vámhatósági határozatok rendszere (a továbbiakban: VHR) lehetővé teszi a Bizottság, a tagállamok, a gazdálkodók és a gazdálkodónak nem minősülő személyek közötti, az 5. cikk (1) bekezdésében említett kérelmek és határozatok benyújtásával és feldolgozásával kapcsolatos kommunikációt, valamint az engedélyekhez kapcsolódó, nevezetesen azok módosításáról, visszavonásáról, megsemmisítéséről és felfüggesztéséről szóló határozatok kezelését.

               (2)
                     A VHR a következő közös összetevőkből áll:

               a) gazdasági szereplőknek szóló uniós portál;

               b) vámhatósági határozatokat kezelő központi rendszer (a továbbiakban: központi VHKR);

               c) ügyfélreferencia-szolgáltatás.

               (3)
                     A tagállamok a következő nemzeti összetevőket hozhatják létre:

               a) gazdasági szereplőknek szóló nemzeti portál;

               b) vámhatósági határozatokat kezelő nemzeti rendszer (a továbbiakban: nemzeti VHKR).

               5. cikk

               A VHR használata

               (1)
                     A VHR a következő engedélyekre vonatkozó kérelmek benyújtására és feldolgozására, valamint a kérelmekkel, illetőleg engedélyekkel kapcsolatos határozatok kezelésére szolgál:

               a)
                     az áru vámértékébe beszámító összegek megállapításának egyszerűsítésére vonatkozó, a Vámkódex 73. cikkében említett engedély;

               b)
                     az összkezesség nyújtására vonatkozó, a Vámkódex 95. cikkében említett engedély, beleértve az esetleges csökkentett összegű összkezesség nyújtásának és a biztosítéknyújtás alóli mentességnek az engedélyezését is;

               c)
                     a fizetendő vám megfizetésének halasztására vonatkozó, a Vámkódex 110. cikkében említett engedély, amennyiben az engedélyt nem egyetlen műveletre vonatkozóan adják meg;

               d)
                     az átmeneti megőrzési létesítmények üzemeltetésére vonatkozó, a Vámkódex 148. cikkében említett engedély;

               e)
                     a menetrend szerinti tengeri árufuvarozó járat létesítésére vonatkozó, az (EU) 2015/2446 felhatalmazáson alapuló bizottsági rendelet 120. cikkében említett engedély;

               f)
                     az engedélyes kibocsátó státusra vonatkozó, az (EU) 2015/2446 felhatalmazáson alapuló bizottsági rendelet 128. cikkében említett engedély;

               g)
                     az egyszerűsített árunyilatkozat rendszeres használatára vonatkozó, a Vámkódex 166. cikkének (2) bekezdésében említett engedély;

               h)
                     a központi vámkezelésre vonatkozó, a Vámkódex 179. cikkében említett engedély;

               i)
                     a vám-árunyilatkozatnak – a kiviteli eljárást illetően is – a nyilatkozattevő nyilvántartásába való bejegyzés formájában történő benyújtására vonatkozó, a Vámkódex 182. cikkében említett engedély;

               j)
                     az önértékelésre vonatkozó, a Vámkódex 185. cikkében említett engedély;

               k)
                     az engedélyes banánmérlegelő státusra vonatkozó, az (EU) 2015/2446 felhatalmazáson alapuló bizottsági rendelet 155. cikkében említett engedély;

               l)
                     az aktív feldolgozási eljárás alkalmazására vonatkozó, a Vámkódex 211. cikke (1) bekezdésének a) pontjában említett engedély;

               m)
                     a passzív feldolgozási eljárás alkalmazására vonatkozó, a Vámkódex 211. cikke (1) bekezdésének a) pontjában említett engedély;

               n)
                     a meghatározott célra történő felhasználási eljárás alkalmazására vonatkozó, a Vámkódex 211. cikke (1) bekezdésének a) pontjában említett engedély;

               o)
                     az ideiglenes behozatali eljárás alkalmazására vonatkozó, a Vámkódex 211. cikke (1) bekezdésének a) pontjában említett engedély;

               p)
                     az áruk vámraktározására szolgáló raktározási létesítmények üzemeltetésére vonatkozó, a Vámkódex 211. cikke (1) bekezdésének b) pontjában említett engedély;

               q)
                     a TIR-műveletek engedélyezett címzetti státusára vonatkozó, a Vámkódex 230. cikkében említett engedély;

               r)
                     az uniós árutovábbítási eljárás szerinti engedélyezett feladó státusra vonatkozó, a Vámkódex 233. cikke (4) bekezdésének a) pontjában említett engedély;

               s)
                     az uniós árutovábbítási eljárás szerinti engedélyezett címzett státusra vonatkozó, a Vámkódex 233. cikke (4) bekezdésének b) pontjában említett engedély;

               t)
                     a különleges zárak használatára vonatkozó, a Vámkódex 233. cikke (4) bekezdésének c) pontjában említett engedély;

               u)
                     a csökkentett adattartalmú árutovábbítási árunyilatkozat alkalmazására vonatkozó, a Vámkódex 233. cikke (4) bekezdésének d) pontjában említett engedély;

               v)
                     az elektronikus fuvarokmány vám-árunyilatkozatként való használatára vonatkozó, a Vámkódex 233. cikke (4) bekezdésének e) pontjában említett engedély.

               (2)
                     Amennyiben az említett engedélyeknek vagy határozatoknak egynél több tagállamban is hatása lehet, az (1) bekezdésben említett kérelmek és engedélyek tekintetében, valamint az e kérelmekkel és engedélyekkel kapcsolatos határozatok kezelése során a VHR közös összetevőit kell használni.

               (3)
                     Amennyiben az említett engedélyeknek vagy határozatoknak csak egy tagállamban van hatása, az adott tagállam dönthet úgy, hogy az (1) bekezdésben említett kérelmek és engedélyek tekintetében, valamint az e kérelmekkel és engedélyekkel kapcsolatos határozatok kezelése során lehet a VHR közös összetevőit használni.

               (4)
                     A VHR nem használható az (1) bekezdésben felsoroltaktól eltérő kérelmek, engedélyek és határozatok tekintetében.

               6. cikk

               Hitelesítés és a VHR-hez való hozzáférés

               (1)
                     A gazdálkodóknak és a gazdálkodónak nem minősülő személyeknek a VHR közös összetevőihez való hozzáférés céljából történő hitelesítését és hozzáférés-hitelesítését a 14. cikkben említett egységes felhasználókezelési és digitális aláírási (EFKDA) rendszer alkalmazásával kell végrehajtani.

               (2)
                     A tagállami tisztviselőknek a VHR közös összetevőihez való hozzáférés céljából történő hitelesítését és hozzáférés-hitelesítését a Bizottság által biztosított hálózati szolgáltatások alkalmazásával kell végrehajtani.

               (3)
                     A Bizottság alkalmazottainak a VHR közös összetevőihez való hozzáférés céljából történő hitelesítését és hozzáférés-hitelesítését az EFKDA-rendszer alkalmazásával vagy a Bizottság által biztosított hálózati szolgáltatások alkalmazásával kell végrehajtani.

               7. cikk

               Gazdasági szereplőknek szóló uniós portál

               (1)
                     A gazdasági szereplőknek szóló uniós portál a gazdálkodók és a gazdálkodónak nem minősülő személyek belépési pontja a VHR-be.

               (2)
                     A gazdasági szereplőknek szóló uniós portálnak együtt kell működnie a központi VHKR-rel, valamint a nemzeti VHKR-rel, ha a tagállamok létrehoztak ilyet.

               (3)
                     Amennyiben az 5. cikk (1) bekezdésében említett engedélyeknek vagy határozatoknak egynél több tagállamban is hatása lehet, az említett kérelmek és engedélyek tekintetében, valamint az e kérelmekkel és engedélyekkel kapcsolatos határozatok kezelése során a gazdasági szereplőknek szóló uniós portált kell használni.

               (4)
                     A tagállamok dönthetnek úgy, hogy amennyiben az 5. cikk (1) bekezdésében említett engedélyeknek vagy határozatoknak csak az adott tagállamban van hatása, akkor is lehet használni a gazdasági szereplőknek szóló uniós portált az említett kérelmek és engedélyek tekintetében, valamint az e kérelmekkel és engedélyekkel kapcsolatos határozatok kezelése során.

               Amennyiben egy tagállam úgy dönt, hogy a gazdasági szereplőknek szóló uniós portált akkor is lehet használni, ha az engedélyeknek vagy határozatoknak csak az adott tagállamban van hatása, erről tájékoztatnia kell a Bizottságot.

               8. cikk

               Vámhatósági határozatokat kezelő központi rendszer

               (1)
                     A tagállamok vámhatóságai az 5. cikk (1) bekezdésében említett kérelmek és engedélyek feldolgozására, valamint az e kérelmekkel és engedélyekkel kapcsolatos határozatok kezelésére a központi VHKR-t használják, ami lehetővé teszi a tagállamok számára annak ellenőrzését, hogy teljesülnek-e a kérelmek elfogadásának és a határozatok meghozatalának a feltételei.

               (2)
                     A központi VHKR-nek együtt kell működnie a gazdasági szereplőknek szóló uniós portállal, az ügyfélreferencia-szolgáltatással és a nemzeti VHKR-rel, ha a tagállamok létrehoztak ilyet.

               9. cikk

               Vámhatóságok közötti konzultáció a VHR használatával

               A tagállami vámhatóságok a központi VHKR-t használják, ha az 5. cikk (1) bekezdésében említett kérelmekre vagy engedélyekre vonatkozó határozat meghozatala előtt konzultálniuk kell egy másik tagállam vámhatóságával.

               10. cikk

               Ügyfélreferencia-szolgáltatás

               Az ügyfélreferencia-szolgáltatás szolgál az 5. cikk (1) bekezdésében említett engedélyekhez, valamint az ezen engedélyekkel kapcsolatos határozatokhoz kapcsolódó adatok központi tárolására, és lehetővé teszi az említett engedélyeknek a Vámkódex 16. cikkének alkalmazásában létrehozott más elektronikus rendszerek általi lekérését, duplikálását és érvényesítését.

               11. cikk

               Gazdasági szereplőknek szóló nemzeti portál

               (1)
                     Amennyiben létrehozták, a gazdasági szereplőknek szóló nemzeti portál a VHR-be való további belépési pontként szolgál a gazdálkodók és a gazdálkodónak nem minősülő személyek számára.

               (2)
                     Ami az 5. cikk (1) bekezdésében említett kérelmeket és engedélyeket, valamint az e kérelmekkel és engedélyekkel kapcsolatos határozatok kezelését illeti, amennyiben az említett engedélyeknek vagy határozatoknak egynél több tagállamban is hatása lehet, a gazdálkodók és a gazdálkodónak nem minősülő személyek eldönthetik, hogy – amennyiben azt létrehozták – a gazdasági szereplőknek szóló nemzeti portált vagy a gazdasági szereplőknek szóló uniós portált használják.

               (3)
                     A gazdasági szereplőknek szóló nemzeti portálnak együtt kell működnie a nemzeti VHKR-rel, ha létrehoztak ilyet.

               (4)
                     Amennyiben egy tagállam gazdasági szereplőknek szóló nemzeti portált hoz létre, erről tájékoztatja a Bizottságot.

               12. cikk

               Vámhatósági határozatokat kezelő nemzeti rendszer

               (1)
                     Amennyiben létrehozták, a tagállamok vámhatóságai az 5. cikk (1) bekezdésében említett kérelmek és engedélyek feldolgozására, valamint az e kérelmekkel és engedélyekkel kapcsolatos határozatok kezelésére az adott tagállam által létrehozott nemzeti VHKR-t használják, melyben ellenőrzik, hogy teljesülnek-e a kérelmek elfogadásának és a határozatok meghozatalának a feltételei.

               (2)
                     A nemzeti VHKR-nek a 9. cikkben említett, vámhatóságok közötti konzultáció céljára együtt kell működnie a központi VHKR-rel.

               13. cikk

               Az engedélyekkel kapcsolatos adatok migrálása a VHR-be

               (1)
                     Az 5. cikk (1) bekezdésében említett engedélyekre vonatkozó adatokat, amennyiben az engedélyeket 2016. május 1-jén vagy azután bocsátották ki, vagy az (EU) 2015/2447 bizottsági végrehajtási rendelet
                  6
                346. cikke alapján adták meg, és egynél több tagállamban is hatásuk lehet, át kell migrálni a VHR-be és ott kell őket tárolni, amennyiben a szóban forgó engedélyek a migrálás napján érvényesek. A migrálást legkésőbb 2019. május 1-jéig el kell végezni.

               A tagállamok dönthetnek úgy, hogy az első albekezdést az 5. cikk (1) bekezdésében említett azon engedélyekre is alkalmazzák, amelyeknek csak az adott tagállamban van hatása.

               (2)
                     A vámhatóságok gondoskodnak arról, hogy az (1) bekezdéssel összhangban migrálandó adatok megfeleljenek az (EU) 2015/2446 felhatalmazáson alapuló rendelet A. mellékletében és az (EU) 2015/2447 bizottsági végrehajtási rendelet A. mellékletében meghatározott adatszolgáltatási követelményeknek. E célból a szükséges információkat bekérhetik az engedélyestől.

               III. fejezet

               Egységes felhasználókezelési és digitális aláírási rendszer

               14. cikk

               Az EFKDA-rendszer tárgya és felépítése

               (1)
                     Az egységes felhasználókezelési és digitális aláírási (EFKDA) rendszer a gazdálkodók és a gazdálkodónak nem minősülő személyek, valamint a Bizottság alkalmazottai számára az elektronikus rendszerekhez való biztonságos engedélyezett hozzáférés biztosítása céljából lehetővé teszi a Bizottság és a 18. cikkben említett tagállami személyazonosság-kezelő és hozzáférés-kezelő rendszerek közötti kommunikációt.

               (2)
                     Az EFKDA-rendszer a következő közös összetevőkből áll:

               a) hozzáférés-kezelő rendszer;

               b) adminisztrációkezelő rendszer.

               (3)
                     A tagállamok az EFKDA-rendszer nemzeti összetevőjeként személyazonosság-kezelő és hozzáférés-kezelő rendszert hoznak létre.

               15. cikk

               Az EFKDA-rendszer használata

               Az EFKDA-rendszer a következők hitelesítésére és hozzáférés-hitelesítésére szolgál:

               a) gazdálkodók és gazdálkodónak nem minősülő személyek, a VHR közös összetevőihez való hozzáférés céljából;

               b) a Bizottság alkalmazottai, a VHR közös összetevőihez való hozzáférés, valamint az EFKDA-rendszer karbantartása és irányítása céljából.

               16. cikk

               Hozzáférés-kezelő rendszer

               A Bizottság hozzáférés-kezelő rendszert hoz létre a gazdálkodók és a gazdálkodónak nem minősülő személyek által az EFKDA-rendszer keretében benyújtott hozzáférési kérelmeknek a 18. cikkben említett tagállami személyazonosság-kezelő és hozzáférés-kezelő rendszerekkel való együttműködés révén történő érvényesítése érdekében.

               17. cikk

               Adminisztrációkezelő rendszer

               A Bizottság az elektronikus rendszerekhez való hozzáférés biztosítása céljából létrehozza a gazdálkodók és gazdálkodónak nem minősülő személyek azonosítási adatainak hitelesítésére vonatkozó hitelesítési és engedélyezési szabályok kezelésére szolgáló adminisztrációkezelő rendszert.

               18. cikk

               A tagállamok személyazonosság-kezelő és hozzáférés-kezelő rendszerei

               A tagállamok személyazonosság-kezelő és hozzáférés-kezelő rendszert hoznak létre az alábbiak biztosítása érdekében:

               a) a gazdálkodók és a gazdálkodónak nem minősülő személyek azonosító adatainak biztonságos nyilvántartásba vétele és tárolása;

               b) a gazdálkodók és a gazdálkodónak nem minősülő személyek aláírással ellátott és titkosított azonosító adatainak biztonságos cseréje.

               IV. fejezet

               Az elektronikus rendszerek működése és az azok használatára vonatkozó képzés

               19. cikk

               Az elektronikus rendszerek fejlesztése, tesztelése, telepítése és irányítása

               (1)
                     A közös összetevőket a Bizottság fejleszti, teszteli, telepíti és irányítja. A nemzeti összetevőket a tagállamok fejlesztik, tesztelik, telepítik és irányítják.

               (2)
                     A tagállamok biztosítják, hogy a nemzeti összetevők interoperábilisak legyenek a közös összetevőkkel.

               20. cikk

               Az elektronikus rendszerek karbantartása és módosítása

               (1)
                     A közös összetevők karbantartását a Bizottság, nemzeti összetevőik karbantartását pedig a tagállamok végzik.

               (2)
                     A Bizottság és a tagállamok biztosítják az elektronikus rendszerek zavartalan működését.

               (3)
                     A Bizottság hibajavítás, új funkciók hozzáadása, illetve a meglévő funkciók megváltoztatása céljából módosításokat hajthat végre az elektronikus rendszerek közös összetevőiben.

               (4)
                     A Bizottság tájékoztatja a tagállamokat a közös összetevők módosításáról és naprakésszé tételéről.

               (5)
                     A tagállamok tájékoztatják a Bizottságot a nemzeti összetevők módosításáról és naprakésszé tételéről, amennyiben az hatással lehet a közös összetevők működésére.

               (6)
                     A Bizottság és a tagállamok nyilvánosan hozzáférhetővé teszik az elektronikus rendszerek módosítására és naprakésszé tételére vonatkozó, (4) és (5) bekezdés szerinti információkat.

               21. cikk

               Az elektronikus rendszerek átmeneti működési zavara

               (1)
                     Az elektronikus rendszereknek a Vámkódex 6. cikke (3) bekezdésének b) pontjában említett átmeneti működési zavara esetén a gazdálkodók és a gazdálkodónak nem minősülő személyek az adott alaki követelmények teljesítéséhez szükséges információkat a tagállamok által meghatározott módon nyújtják be, ideértve az elektronikus adatfeldolgozási eljárásoktól eltérő módokat is.

               (2)
                     A vámhatóságok gondoskodnak arról, hogy az (1) bekezdéssel összhangban benyújtott információk a megfelelő elektronikus rendszer újbóli elérhetővé válását követő 7 napon belül elérhetők legyenek az adott elektronikus rendszerben.

               (3)
                     A Bizottság és a tagállamok tájékoztatják egymást, ha egy elektronikus rendszer átmeneti működési zavar miatt nem érhető el.

               22. cikk

               A közös összetevők használatával és működésével kapcsolatos képzési támogatás

               A Bizottság a megfelelő képzési anyagok biztosításával támogatja a tagállamokat az elektronikus rendszerek közös összetevőinek használata és működése terén.

               V. fejezet

               Adatvédelem, adatkezelés, valamint az elektronikus rendszerek tulajdonlása és biztonsága

               23. cikk

               A személyes adatok védelme

               (1)
                     Az elektronikus rendszerekben nyilvántartott személyes adatoknak a vámjogszabályok végrehajtása céljából történő kezelését a 4. cikk (1) bekezdésében, illetve a 14. cikk (1) bekezdésében az egyes elektronikus rendszerek tekintetében meghatározott egyedi célkitűzések figyelembevételével kell végezni.

               (2)
                     A személyes adatok védelme területén működő nemzeti felügyeleti hatóságok együttműködnek az európai adatvédelmi biztossal az elektronikus rendszerekben nyilvántartott személyes adatok kezelésének összehangolt felügyelete érdekében.

               24. cikk

               Az elektronikus rendszerekben szereplő adatok naprakésszé tétele

               A tagállamok biztosítják, hogy a nemzeti szinten nyilvántartásba vett adatok megfeleljenek a közös összetevőkben nyilvántartott adatoknak, és naprakészek legyenek.

               25. cikk

               Az adatokhoz való hozzáférésre és az adatkezelésre vonatkozó korlátozások

               (1)
                     Az elektronikus rendszerek közös összetevőiben valamely tagállam által nyilvántartásba vett adatok az adott tagállam által férhetők hozzá és kezelhetők. Az adatokhoz másik tagállam is hozzáférhet, illetve az adatokat másik tagállam is kezelheti, amennyiben részt vesz egy olyan kérelem feldolgozásában vagy olyan határozat kezelésében, amelyhez az adatok kapcsolódnak, ideértve a 9. cikk szerinti konzultációt is.

               (2)
                     Az elektronikus rendszerek közös összetevőiben gazdálkodók vagy gazdálkodónak nem minősülő személyek által nyilvántartásba vett adatok az adott gazdálkodók, illetve személyek által férhetők hozzá és kezelhetők. Az adatokhoz olyan tagállam is hozzáférhet, illetve az adatokat olyan tagállam is kezelheti, amely részt vesz egy olyan kérelem feldolgozásában vagy olyan határozat kezelésében, amelyhez az adatok kapcsolódnak, ideértve a 9. cikk szerinti konzultációt is.

               26. cikk

               Rendszertulajdonosok

               (1)
                     A közös összetevők rendszertulajdonosa a Bizottság.

               (2)
                     A nemzeti összetevők rendszertulajdonosai a tagállamok.

               27. cikk

               Rendszerbiztonság

               (1)
                     A közös összetevők biztonságáról a Bizottság gondoskodik. A nemzeti összetevők biztonságáról a tagállamok gondoskodnak.

               E célból a Bizottság és a tagállamok meghozzák a szükséges intézkedéseket legalább a következők biztosítása érdekében:

               a)az illetéktelen személyek adatkezelésre használt berendezésekhez való hozzáférésének megakadályozása;

               b)az adatok illetéktelen személyek általi bevitelének, valamint lekérésének, módosításának és törlésének a megakadályozása;

               c)az a) és b) pontban említett tevékenységek észlelése.

               (2)
                     A Bizottság és a tagállamok tájékoztatják egymást minden olyan tevékenységről, amely az elektronikus rendszerek biztonságának megsértését eredményezheti, illetve amely kapcsán felmerülhet a biztonság megsértésének gyanúja.

               VI. fejezet

               Záró rendelkezések

               28. cikk

               Az elektronikus rendszerek értékelése

               A Bizottság és a tagállamok értékelést végeznek a felelősségi körükbe tartozó összetevőkről, és különösen elemzik ezen összetevők biztonságát és sértetlenségét, valamint az ezen összetevőkön belül kezelt adatok bizalmas jellegét.

               A Bizottság és a tagállamok tájékoztatják egymást az értékelés eredményéről.

               29. cikk

               Hatálybalépés

               Ez a rendelet az Európai Unió Hivatalos Lapjában való kihirdetését követő huszadik napon lép hatályba.

               Ez a rendelet teljes egészében kötelező és közvetlenül alkalmazandó valamennyi tagállamban.

               Kelt Brüsszelben, -án/-én. 2017.11.14.

                     a Bizottság részéről

                     elnök
                     Jean-Claude JUNCKER

                     (1)

                        HL L 269., 2013.10.10., 1. o.

                     (2)

                        A Bizottság (EU) 2016/578 végrehajtási határozata (2016. április 11.) az Uniós Vámkódexben előírt elektronikus rendszerek kifejlesztésére és telepítésére vonatkozó munkaprogram létrehozásáról (HL L 99., 2016.4.15., 6. o.).

                     (3)

                        Az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (HL L 119., 2016.5.4., 1. o.).

                     (4)

                        Az Európai Parlament és a Tanács 45/2001/EK rendelete (2000. december 18.) a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról (HL L 8., 2001.1.12., 1. o.).

                     (5)

                        A Bizottság (EU) 2015/2446 felhatalmazáson alapuló rendelete (2015. július 28.) a 952/2013/EU európai parlamenti és tanácsi rendeletnek az Uniós Vámkódex egyes rendelkezéseire vonatkozó részletes szabályok tekintetében történő kiegészítéséről (HL L 343., 2015.12.29., 1. o.).

                     (6)

                        A Bizottság (EU) 2015/2447 végrehajtási rendelete (2015. november 24.) az Uniós Vámkódex létrehozásáról szóló 952/2013/EU európai parlamenti és tanácsi rendelet egyes rendelkezéseinek végrehajtására vonatkozó részletes szabályok megállapításáról (HL L 343., 2015.12.29., 558. o.).


title: A BIZOTTSÁG (EU) .../... VÉGREHAJTÁSI RENDELETE az 575/2013/EU és a 648/2012/EU európai parlamenti és tanácsi rendeletben rögzített, a központi szerződő felekkel szembeni kitettséghez kapcsolódó szavatolótőke-követelményre vonatkozó átmeneti időszakok meghosszabbításáról

text:
               A BIZOTTSÁG (EU) .../... VÉGREHAJTÁSI RENDELETE

               (2017.12.6.)

               az 575/2013/EU és a 648/2012/EU európai parlamenti és tanácsi rendeletben rögzített, a központi szerződő felekkel szembeni kitettséghez kapcsolódó szavatolótőke-követelményre vonatkozó átmeneti időszakok meghosszabbításáról

               (EGT-vonatkozású szöveg)

               AZ EURÓPAI BIZOTTSÁG,

               tekintettel az Európai Unió működéséről szóló szerződésre,

               tekintettel a hitelintézetekre és befektetési vállalkozásokra vonatkozó prudenciális követelményekről és a 648/2012/EU rendelet módosításáról szóló, 2013. június 26-i 575/2013/EU európai parlamenti és tanácsi rendeletre
                  1
                és különösen annak 497. cikke (3) bekezdésére,

               mivel:

               (1)Annak érdekében, hogy el lehessen kerülni a nemzetközi pénzügyi piacok fennakadásait, és meg lehessen akadályozni, hogy az intézmények magasabb szavatolótőke-követelményeknek legyenek kénytelenek megfelelni egy meglévő harmadik országbeli központi szerződő fél elismerési folyamata során, az 575/2013/EU rendelet 497. cikkének (2) bekezdése átmeneti időszakot határoz meg, amely során azok a harmadik országbeli központi szerződő felek, amelyekkel az Unióban letelepedett említett intézmények ügyleteket számolnak el, elfogadott központi szerződő félnek tekinthetők.

               (2)Az 575/2013/EU rendelet az intézmények harmadik országbeli központi szerződő féllel szembeni kitettséghez kapcsolódó szavatolótőke-követelményének kiszámításához szolgáltatott egyes adatok tekintetében módosította a 648/2012/EU európai parlamenti és tanácsi rendeletet
                  2
               . Ennek megfelelően a 648/2012/EU rendelet 89. cikkének (5a) bekezdése előírja egyes harmadik országbeli központi szerződő felek számára, hogy korlátozott ideig a klíringtagjaiktól kapott alapletétek egészét tüntessék fel a jelentendő adatok között. Ez az átmeneti időszak megfelel az 575/2013/EU rendelet 497. cikkének (2) bekezdésében rögzítettnek.

               (3)Mindkét átmeneti időszak 2014. június 15-én lejárt volna.

               (4)Az 575/2013/EU rendelet 497. cikkének (3) bekezdése felhatalmazza a Bizottságot, hogy rendkívüli körülmények esetén a szavatolótőke-követelményre vonatkozó átmeneti időszak további hat hónappal való meghosszabbítására vonatkozó végrehajtási jogi aktust fogadjon el. Ez a hosszabbítás a 648/2012/EU rendelet 89. cikkének (5a) bekezdésében rögzített határidőkre is alkalmazandó. Legutóbb az (EU) 2017/954 bizottsági végrehajtási rendelet
                  3
                2017. december 15-ig meghosszabbította a szóban forgó átmeneti időszakokat.

               (5)Az elismerést a 648/2012/EU rendelet 25. cikkének megfelelően kérelmező, harmadik országban letelepedett központi szerződő felek közül az Európai Értékpapírpiaci Hatóság 29 központi szerződő felet elismert. Ezek közül egy új-zélandi központi szerződő felet az (EU) 2016/2774 bizottsági végrehajtási határozat
                  4
                alapján ismertek el. Továbbá három indiai központi szerződő fél elismerésére kerülhetett sor az (EU) 2016/2269 bizottsági végrehajtási határozat
                  5
                alapján. A többi harmadik országbeli központi szerződő fél elismerése még várat magára, és az elismerési folyamat 2017. december 15-ig nem fog lezárulni. Amennyiben nem kerül sor az átmeneti időszak meghosszabbítására, úgy az említett fennmaradó harmadik országbeli központi szerződő felekkel szemben kitettséggel rendelkező, az Unióban letelepedett intézményeknek (vagy az Unión kívül letelepedett leányvállalataiknak) e kitettségek tekintetében jelentősen növelniük kell szavatolótőkéjüket, ami ahhoz vezethet, hogy az említett intézmények megszüntetik közvetlen részvételüket az érintett központi szerződő felekben, vagy az említett intézmények ügyfelei – legalábbis átmenetileg – nem férnek hozzá az elszámolási szolgáltatásokhoz, ami komoly fennakadást okoz azokon a piacokon, ahol e központi szerződő felek működnek.

               (6)Ezért az Unión kívüli piacok fennakadásának elkerülésére irányuló igény, amely az 575/2013/EU rendelet 497. cikkének (2) bekezdésében rögzített átmeneti időszak előző meghosszabbításaihoz vezetett, az átmeneti időszak (EU) 2017/954 végrehajtási rendeletben megállapított meghosszabbításának lejárta után továbbra is fennáll. Az átmeneti időszak további meghosszabbításának lehetővé kell tennie, hogy az Unióban letelepedett intézmények (illetve azok Unión kívül letelepedett leányvállalatai) elkerüljék a szavatolótőke-követelmények jelentős növekedését, amely azért válna szükségessé, mert nem zárul le azon központi szerződő felek elismerési folyamata, amelyek életképes és hozzáférhető módon az Unióban letelepedett intézmények (illetve azok Unión kívül letelepedett leányvállalatai) által igényelt meghatározott típusú elszámolási szolgáltatásokat nyújtanak. Ezért indokolt az átmeneti időszakok további hat hónappal történő meghosszabbítása.

               (7)Az e rendeletben előírt intézkedések összhangban vannak az európai bankbizottság véleményével,

               ELFOGADTA EZT A RENDELETET:

               1. cikk

               Az 575/2013/EU rendelet 497. cikkének (2) bekezdésében, illetve a 648/2012/EU rendelet 89. cikke (5a) bekezdésének második albekezdésében említett, legutóbb az (EU) 2017/954 végrehajtási rendelettel meghosszabbított 15 hónapos időszakok további hat hónappal, 2018. június 15-ig meghosszabbodnak.

               2. cikk

               Ez a rendelet az Európai Unió Hivatalos Lapjában való kihirdetését követő harmadik napon lép hatályba.

               Ez a rendelet teljes egészében kötelező és közvetlenül alkalmazandó valamennyi tagállamban.

               Kelt Brüsszelben, -án/-én. 2017.12.6.

                     a Bizottság részéről

                     Jean-Claude Juncker
                        elnök
                     Jean-Claude JUNCKER

                     az elnök

                     Jean-Claude Juncker
                        elnök
                     Jean-Claude JUNCKER

                     (1)

                        HL L 176., 2013.6.27., 1. o.

                     (2)

                        Az Európai Parlament és a Tanács 648/2012/EU rendelete (2012. július 4.) a tőzsdén kívüli származtatott ügyletekről, a központi szerződő felekről és a kereskedési adattárakról (HL L 201., 2012.7.27., 1. o.).

                     (3)

                        A Bizottság (EU) 2017/954 végrehajtási rendelete (2017. június 6.) az 575/2013/EU és a 648/2012/EU európai parlamenti és tanácsi rendeletben rögzített, a központi szerződő felekkel szembeni kitettséghez kapcsolódó szavatolótőke-követelményre vonatkozó átmeneti időszakok meghosszabbításáról (HL L 144., 2017.6.7., 14. o.).

                     (4)

                        A Bizottság (EU) 2016/2274 végrehajtási határozata (2016. december 15.) Új-Zéland központi szerződő felekre vonatkozó szabályozási keretének a 648/2012/EU európai parlamenti és tanácsi rendelet szerinti egyenértékűségéről (HL L 342., 2016.12.16., 54. o.).

                     (5)

                        A Bizottság (EU) 2016/2269 végrehajtási határozata (2016. december 15.) India központi szerződő felekre vonatkozó szabályozási keretének a 648/2012/EU európai parlamenti és tanácsi rendelet szerinti egyenértékűségéről (HL L 342., 2016.12.16., 38. o.).